*Kitos reikšmės – Norfolkas (reikšmės).*

| Norfolkasangl. *Norfolk* |
| --- |
|              |
| *Miesto panorama naktį* |
|  |
| 

NorfolkasNorfolkas

36°54′36″ š. pl. 76°12′6.72″ v. ilg.﻿ / ﻿36.91000°š. pl. 76.2018667°r. ilg.﻿ / 36.91000; 76.2018667﻿ (Norfolkas (Virdžinija))Koordinatės: 36°54′36″ š. pl. 76°12′6.72″ v. ilg.﻿ / ﻿36.91000°š. pl. 76.2018667°r. ilg.﻿ / 36.91000; 76.2018667﻿ (Norfolkas (Virdžinija)) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Virdžinija Virdžinija |
|  |
| **Įkūrimo data** | 1682 m. |
|  |
| **Gyventojų** (2010) | 242 803  |
| **Plotas** | 249,4 km² |
| **Tankumas** (2010) | 974 žm./km² |
| **Altitudė** | 2,13 m |
|  |
| **Tinklalapis** | www.norfolk.gov |
|  **Vikiteka** | Norfolkas |

**Norfolkas** (angl. *Norfolk*) – savarankiškas miestas Virdžinijos valstijoje, JAV. Antras pagal gyv. skaičių (2010 m. duomenimis, 242 803 gyv.) valstijoje po Virdžinija Bičo. Yra plentas ir geležinkelis į Ričmondą, veikia tarptautinis oro uostas. Yra du universitetai, Chrysler meno muziejus.

Miestas išsidėstęs prie Česapiko įlankos, Norfolko–Virdžinija Bičo aglomeracijoje, pačiame *Hampton Roads* metropoliteno centre, laikomas šio regiono istorijos, urbanizacijos, finansų ir kultūros lopšiu. Miestas turi ilgą istoriją, kaip svarbus strateginis karinis ir transportavimo taškas. Norfolko karinio laivyno bazė yra didžiausia pasaulyje, taip pat čia savo Šiaurės Amerikos būstinę yra įsteigęs didžiausias pasaulyje karinis aljansas – NATO (pagrindinė būstinė įsikūrusi Briuselyje).

Istorija
--------

*USS John F. Kennedy (CV-67)* atvykimas į Norfolko laivyno bazę
Įkurtas 1682 m. miesto statusą gavo 1736 m. Britų kolonijinės imperijos laikais buvo svarbus taškas gabenant prekes į Britų salas bei kitas kolonijos dalis. Dėl artimų prekybos ryšių su Britų imperija, Amerikos revoliucijos metu Norfolkas buvo svarbi imperijos šalininkų gynybinė bazė. Po Didžiojo tilto mūšio, vykusio 1775 m. Virdžinijoje galutinai pasibaigė 168 metus trukęs Britų kolonijos valdymas.

1801 m. buvo įkurta pirmoji laivyno bazė. Plėsdamasis XX a. pirmojoje pusėje, miestas prisijungė keletą šalimais buvusių miestelių ir apie 1988 m. pasiekė dabartines ribas.

Ekonomika
---------

Per Norfolko uostą išvežama tabakas, javai, maisto produktai, akmens anglys. Vystoma laivų statyba ir remontas, chemijos, tekstilės, medienos apdirbimo, maisto pramonė, žemės ūkio įrenginių, automobilių gamyba.

Miestų partnerystė
------------------

Miestai, su kuriais Norfolkas yra užmezgęs partnerystės ryšius:

* Japonija Kitakiūšiū, Japonija
* Vokietija Vilhelmshavenas, Vokietija
* Jungtinė Karalystė Norfolkas (grafystė), Jungtinė Karalystė
* Pakistanas Karačis, Pakistanas
* Prancūzija Tulonas, Prancūzija (didžiausia karinio laivyno bazė Europoje)
* Rusija Kaliningradas, Rusija
* Kanada Halifaksas, Naujoji Škotija, Kanada
* Filipinai Kagajan de Oras, Filipinai
* Indija Kočis, Indija

Šaltiniai
---------

1. ↑  „The biggest naval bases in the US". *Naval Technology* (anglų). 2019-05-11. Nuoroda tikrinta 2020-05-20.
2. ↑  „Cultural & Political Chronology (1750–1783)". Colonial Williamsburg. Nuoroda tikrinta 2007-09-30.
3. ↑  *Norfolk*. Visuotinė lietuvių enciklopedija, T. XVI (Naha-Omuta). – Vilnius: Mokslo ir enciklopedijų leidybos institutas, 2009